Yiwen wass, truḥ tmeṭṭut-nni, nettat d yelli-s ɣer sseḥra ad zedment. Yeɣli-d fellasent yiḍ. Qqiment εewqent anda ad nsent. Ufant yiwet n tsetta weḥdes i sseḥra. Ulint sufellas ad nsent. Tasetta-nni, kra n wanda yella lweḥc tameddit ar tmeddit, ad myagaren dinna ad nsen ddaw-as. si tweṭṭuft alama d izem. Akk ttasen ɣer din. Tameṭṭut-nni teqqim ɣef ufurek, yelli-s nnig-is. Taswiεt akka usan-d lewḥuc-nni ; ddaw tsetta.